དེང་སྐབས་རྒྱ་ནག་གི་དམག་དོན་དང་དཔལ་འབྱོར་གྱི་ནུས་ཤུགས་ཇེ་ཆེར་སོང་བའི་ཁེངས་དྲེགས་ཀྱིས་རྒྱལ་སྤྱིའི་ཁྲིམས་ལུགས་དང་ཐག་གཅོད་སོགས་ལ་བརྩི་སྲུང་མི་བྱེད་པ་དང་།བོད་ཀྱི་གནད་དོན་ཐོག་རྒྱལ་སྤྱིའི་སྲིད་གཞུང་དང་དབུ་འཁྲིད།གཞན་ཡང་གནད་ཡོད་དང་གྲགས་ཅན་མི་སྣ་ཁག་ལ་གནོན་ཤུགས་སྤྲད་དེ་བོད་དོན་སྐོར་གླེང་སློང་མི་ཡོང་བ་དང།འཛམ་གླིང་ཁྱོན་ཡོངས་ལ་ཆེས་གུས་བཀུར་དང་དགའ་མོས་ཅན་གྱི་དབུ་འཁྲིད་རྩོད་མེད་ཞིག་ལ་ངོས་འཛིན་ཡོད་པའི་༸གོང་ས་སྐུ་ཕྲེང་བཅུ་བཞི་པ་ཆེན་པོ་མཆོག་གི་མཛད་འཕྲིན་ལ་འགོག་རྐྱེན་བཟོ་ཆེད་དོལ་རྒྱལ་རྗེས་འབྲང་པ་བེད་སྤྱོད་དང་ཕྱོགས་གང་ས་ནས་གནོན་ཤུགས་སྤྲད་ཐབས་བྱེད་པར་མཐའ་གཅིག་ཏུ་ངོ་རྒོལ་ཡོད།དེ་བཞིན་ཁྱིམ་མཚེས་རྒྱ་གར་ལྟ་བུ་རྒྱལ་སྤྱིའི་སྡིང་ཆ་ཁག་ལ་མཉམ་ཞུགས་བྱེད་རྒྱུར་ཡང་འགོག་རྐྱེན་བཟོ་བཞིན་པ་ནི་མ་འོས་པ་ཞིག་རེད།